YouTube Premium

YouTube Premium ― өмнө нь Music Key болон YouTube Red гэж нэрлэгдэж байсан нь Америкийн YouTube видео платформоос санал болгож буй захиалгын үйлчилгээ юм. Энэ үйлчилгээ нь YouTube-ийн агуулгад зар сурталчилгаагүйгээр хандах боломж, YouTube-ийн бүтээгчидтэй хамтран бүтээсэн “YouTube Originals” хэмээх онцгой нэвтрүүлгүүдийг үзэх эрх, видеог татаж авах, гар утсан дээр видеог арын горимд тоглуулах, мөн YouTube Music хөгжмийн шууд дамжуулах үйлчилгээнд нэвтрэх зэрэг олон давуу талыг санал болгодог. Энэхүү үйлчилгээний захиалагчдын тоо 100 саяас давсан байна.

Эхлээд энэхүү үйлчилгээ нь 2014 оны 11-р сарын 14-нд Music Key нэртэйгээр нээлтээ хийж, YouTube болон Google Play Music дээрх оролцогч бичлэгийн студи  хөгжмийн видеог зар сурталчилгаагүйгээр шууд дамжуулалт хийх боломжийг санал болгож байв. Харин 2015 оны 10-р сарын 21-нд үйлчилгээний хамрах хүрээг өргөжүүлэн бүх YouTube видеонд зар сурталчилгаагүйгээр хандах боломжийг олгож, YouTube Red нэртэйгээр дахин нээлтээ хийсэн.

2018 оны 5-р сарын 17-нд YouTube уг үйлчилгээг YouTube Premium гэж нэрлэхээр өөрчилж, тусдаа YouTube Music захиалгын үйлчилгээг дахин гаргахаа зарласан. Мөн тухайн жил YouTube нь энэхүү үйлчилгээнд багтсан зарим анхны контентыг зар сурталчилгаатайгаар чөлөөтэй ашиглах боломжтой болгохоор төлөвлөж байгаагаа мэдээлсэн.